CELEX: 62021TN0005
Language: mt
Date: 2021-01-07 00:00:00
Title: Kawża T-005/21: Rikors ippreżentat fis-7 ta’ Jannar 2021 – Stichting Comité N 65 Ondergronds Helvoirt vs EEA

15.3.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 88/34
            
         
      Rikors ippreżentat fis-7 ta’ Jannar 2021 – Stichting Comité N 65 Ondergronds Helvoirt vs EEA
      (Kawża T-005/21)
      (2021/C 88/46)
      Lingwa tal-kawża: l-Olandiż
      
         Partijiet
      
      
         Rikorrent: Stichting Comité N 65 Ondergronds Helvoirt (Helvoirt, il-Pajjiżi l-Baxxi) (rappreżentant: J. Gebruers, avukat)
      
         Konvenut: L-Aġenzija Ewropea għall-Ambjent
      
         Talbiet
      
      
                  —
               
               
                  tiddikjara ammissibbli u fondat ir-rikors għall-annullament tad-deċiżjoni tal-Aġenzija Ewropea għall-Ambjent (EEA) ikkomunikata lir-rikorrenti permezz ta’ posta elettronika tad-9 ta’ Novembru 2020, li tirrifjuta li tagħmel lill-Qorti tal-Ġustizzja tal-Unjoni Ewropea (iktar ’il quddiem il-“Qorti tal-Ġustizzja”) domandi dwar l-interpretazzjoni korretta tal-punt 5 tat-Taqsima Ċ tal-Anness III tad-Direttiva 2008/50/KE tal-Parlament Ewropew u tal-Kunsill tal-20 ta’ Mejju 2008 dwar il-kwalità ta’ l-arja fl-ambjent u arja iktar nadifa għall-Ewropa (iktar ’il quddiem id-“Direttiva dwar il-kwalità tal-arja”);
               
            
                  —
               
               
                  tannulla d-deċiżjoni kkontestata;
               
            
                  —
               
               
                  tibgħat lura l-fajl lill-EEA sabiex hija tkun tista’ tagħmel id-domandi neċessarji lill-Qorti tal-Ġustizzja rigward l-interpretazzjoni korretta ta’ din id-dispożizzjoni, kif mitlub mir-rikorrenti;
               
            
                  —
               
               
                  tikkundanna lill-EEA għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka tliet motivi.
      
                  1.
               
               
                  L-ewwel motiv ibbażat fuq ksur tal-Artikolu 23 tad-Direttiva dwar il-kwalità tal-arja u tat-Taqsima Ċ tal-Anness III tagħha, ksur tal-Artikolu 267 TFUE, ksur tal-Artikoli 1 u 9 tal-Konvenzjoni ta’ Aarhus dwar l-Aċċess għall-Informazzjoni, il-Parteċipazzjoni Pubblika fit-Teħid ta’ Deċiżjonijiet u l-Aċċess għall-Ġustizzja fi Kwistjonijiet Ambjentali (iktar ’il quddiem il-“Konvenzjoni ta’ Aarhus”), ksur tal-Artikolu 10 tar-Regolament (KE) Nru 1367/2006 tal-Parlament Ewropew u tal-Kunsill tas-6 ta’ Settembru 2006 dwar l-applikazzjoni tad-dispożizzjonijiet tal-Konvenzjoni ta’ Aarhus, u ksur tal-Artikoli 1 u 2 tar-Regolament (KE) Nru 401/2009 tal-Parlament u tal-Kunsill tat-23 ta’ April 2009 dwar l-Aġenzija Ewropea għall-Ambjent u n-Netwerk Ewropew ta’ Informazzjoni u Osservazzjoni tal-Ambjent, sa fejn l-EEA tirrifjuta li tagħmel lill-Qorti tal-Ġustizzja d-domandi neċessarji dwar l-interpretazzjoni korretta tad-Direttiva dwar il-kwalità tal-arja.
                  
                              —
                           
                           
                              Taħt l-atti normattivi ċċitati, l-EEA kellha tagħmel domandi lill-Qorti tal-Ġustizzja. Il-mod kif aġixxiet l-EEA, u għaldaqstant id-deċiżjoni kkontestata, jiksru l-Artikoli 1 u 9 tal-Konvenzjoni ta’ Aarhus. Abbażi tal-Artikolu 1 ta’ din il-konvenzjoni, l-aċċess għall-ġustizzja għandu jiġi żgurat fil-livell Komunitarju.
                           
                        
                              —
                           
                           
                              L-għan tal-EEA huwa preċiżament li tipprovdi informazzjoni oġġettiva, affidabbli u komparabbli fil-livell Ewropew, li abbażi tagħha jistgħu mbagħad jiġu adottati l-miżuri neċessarji għall-protezzjoni tal-ambjent. Dan ifisser ukoll li l-EEA għandha tkun f’pożizzjoni li tagħti parir korrett u legalment vinkolanti rigward id-dispożizzjoni rigward id-distanza massima tal-bankina, kif prevista fil-punt 5 tat-Taqsima Ċ tal-Anness III tad-Direttiva dwar il-kwalità tal-arja, li, f’dan il-każ, ma huwiex possibbli jekk ma jsirux id-domandi neċessarji lill-Qorti tal-Ġustizzja.
                           
                        
            
                  2.
               
               
                  It-tieni motiv ibbażat fuq ksur tal-Artikoli 47 u 51 tal-Karta tad-Drittijiet Fundamentali tal-Unjoni Ewropea u fuq ksur tal-Artikolu 191 TFUE sa fejn l-EEA tostakola d-dritt għal rimedju effettiv f’terminu raġonevoli quddiem qorti indipendenti u imparzjali.
               
            
                  3.
               
               
                  It-tielet motiv ibbażat fuq ksur tal-Artikolu 267 TFUE sa fejn l-EEA ddeċidiet, minflok il-Qorti tal-Ġustizzja, li d-domandi magħmula mir-rikorrenti manifestament ma kinux jeħtieġu risposta.